nyuuzyou/wikis huggingface dataset:
lipu pi jan lili pi jan Tokin

li lipu musi. jan Tokin li pali e ona.
==lipu ni li seme?==
jan lili Pipo Pakin (Bilbo Baggins) li lon tomo ona. tenpo wan la jan sona Kante (Gandalf) li kama poka kulupu pi jan lili wawa. jan lili wawa pi lawa li toki e ni tawa jan Pipo: "monsuta Samu (Smaug) li weka e mi mute tan tomo mi! mi wile utala e ona!" kulupu li wile e jan open. jan Kental li sona e ni: jan Pipo li jan open pona.
kulupu li tawa la jan monsuta li jo e kulupu. taso jan Kental li awen e kulupa kepeken ni: ona li awen e ni: suno li kama la monsuta li kama kiwen. jan Tolin en jan Kental li kama jo e ilo utala lon tomo monsuta. jan Pilpo li kin jo e ilo utala. tenpo kama la kulupu li kama ma Liwente. jan lawa li awen e jan kama.
kulupu li tawa nena la kulupu li tawa monsuta jan. jan Kental li awen e kulupu. jan Pilpo li tawa poka kulupu ala. ona li kama jo e sike luka li kama jan Kolun (Gollum). jan Kolun li musi poka jan Pilpo. jan Pilpo li musi pona la jan Kolun li sona e nasin pona tawa jan Pilpo. jan Pilpo li musi ike la jan Kolun li moku e ona. jan Kolun li sona e ni: jan Pilpo li jo e sike ona. jan Kolun li utala e jan Pilpo. taso jan Pilpo li kama kule ala li tawa tan tomo ike ni. tenpo kama la ona li kama kulupu ona. monsuta li utala. waso wawa suli li awen e kulupu.
kulupu li kama tomo pi jan Pejon (Beorn). jan Pejon li ken kama soweli suli. ona li tawa e kulupu tawa ma kasi. jan Kental li weka e kulupu tan pali lawa. ma kasi la kulupu li kama ike tan monsuta. taso jan Pilpo li awen e ali kepeken sike ona.
kulupu li kama ma tomo pi telo li kin tawa li kama nena taso. jan lili li tawa tomo pi monsuta Samuk li kama jo e poki lawa. monsuta Samuk li kama jan Pilpo la ona li toki sama. monsuta li sona e ni: ma tomo pi telo li pana e pona tawa kulupu. monsuta li seli e ma tomo. jan utala li moli e monsuta Samuk.
jan lili wawa li jo ali e ma ona. jan ante li kama li wile e mani tan jan Tolin. jan Tolin li pana ala e mani. jan Pilpo li pana e kiwen pona tawa jan la jan Tolin li weka e jan Pilpo tan kulupu ona.
monsuta mute li kama la utala li kama. utala ni li utala pi kulupa utala luka. waso wawa suli en jan Pejon li kama la jan li pini e utala. taso jan mute li moli. jan Tolin en jan lili ona li moli.
pini la jan Pilpo li kama tomo ona poka mani lili.
== seme sin li kama tan lipu ni? ==
tenpo sike 1977 la sitelen tawa musi li kama. jan Atulu Wankin en jan Suli Pas li pali e ona. sitelen tawa li jo e ijo pona Piposi e ijo pona Kuko tan ni: sitelen ni li pona. jan pi nena kute nasa pi ma kasi li jo e selo pi laso jelo tan ni: kulupu pi jan sitelen pi ma Nijon li pali e ni. sitelen ni li sama lipu Tokin. taso ante lili li lon kin.
jan Pite Sakon li pali e sitelen tawa tu wan. tenpo sike 2012 la sitelen tawa nanpa wan pi jan lili li kama. tenpo sike 2013 la sitelen tawa nanpa tu pi jan lili li kama. tenpo sike 2014 la sitelen tawa nanpa tu wan pi jan lili li kama.
tenpo sike 2003 la musi ilo pi jan lili Toliken li kama.
kulupu:lipu
kulupu:jan Tokin
kulupu:lipu ni li tan lipu Panton la o lukin
lipu pi kon nasa

lipu pi kon nasa li lipu pi kon sona. li ilo nasa li ilo sona.
jan li moku uta e lipu ni la lipu li open e sijelo ona tawa kon ante.
tenpo mute mute la jan sona pi ma Mekiko li kepeken e ona li toki tawa kon mute.
pi kon nasa
kulupu:lipu ni li tan lipu Panton la o lukin
lipu pi ma pona sin

li lipu sitelen li toki musi tan pi ma Inli. ona li sitelen ona lon tenpo sike 1931 li pana ona lon tenpo sike nanpa 1932. ni li lon lipu ni: ma li kama jaki lon tempo kama. lipu li kama suli lon tenpo pini lili. jan mute li toki pi lpu ni lon poka lipu 1984.
ma pona sin
lipu pi tenpo kama ken

lipu pi tenpo kama ken li nasin lipu pi lon ala. lipu ni li nasa, li jo e sona. tenpo kama la, toki mute pi lipu ni li lon ala. taso, lipu ni li musi, li pana e sona, e nasin lawa tawa jan lukin. 
lipu pi tenpo kama ken 1984 en lipu Pelenati 451 li lipu pi nasin lawa. mama ni li wile awen e ma tan tenpo kama pi lipu la, tenpo ni li monsuta tawa jan. ni la, tenpo kama lon la, jan ante li awen e ma tan nasin lawa ni.
lipu ante li pana e wile pi tenpo kama ona. lipu Atala Sak la, mama ona li toki e wile pi lawa ma ala.
lipu pi tenpo pini

lipu pi tenpo pini li lon lipu Pipija. ni li lipu lili lon lipu pi tenpo pini:
lipu lon lipu toki pi tenpo pini
nimi lon toki pona 	nimi lon toki Lasina
lipu pi tenpo open 	Liber Genesis
lipu pi tawa kulupu 	Liber Exodus
lipu pi lawa pi jan sewi 	Liber Leviticus
lipu nanpa 	Liber Numeri
lipu lawa nanpa tu 	Liber Deuteronomii
lipu pi jan Josu 	Liber Iosue
lipu pi jan lawa 	Liber Iudicum
lipu pi jan Lut 	Liber Ruth
lipu nanpa wan pi jan Samule 	Liber I Samuelis
lipu nanpa tu pi jan Samule 	Liber II Samuelis
lipu nanpa wan pi jan lawa 	Liber I Regum
lipu nanpa tu pi jan lawa 	Liber II Regum
lipu nanpa wan pi tenpo pini 	Liber I Paralipomenon
lipu nanpa tu pi tenpo pini 	Liber II Paralipomenon
lipu pi jan Esela 	Liber Esdrae
lipu pi jan Newemiwa 	Liber Nehemiae
lipu pi jan Topi 	Liber Thobis
lipu pi jan Juti 	Liber Iudith
lipu pi jan Esete 	Liber Esther
lipu pi jan Jop 	Liber Iob
lipu pi kalama musi sewi 	Liber Psalmorum
lipu pi toki sona 	Liber Proverbiorum
lipu pi jan Kojelet 	Liber Ecclesiastes
kalama musi pi kalama musi 	Canticum Canticorum
lipu sona 	Liber Sapientiae
lipu pi jan Silak 	Liber Ecclesiasticus
lipu pi jan Isaja 	Liber Isaiae
lipu pi jan Jeremija 	Liber Ieremiae
toki ike mute 	Lamentationes
lipu pi jan Paruk 	Liber Baruch
lipu pi jan Esekijel 	Prophetia Ezechielis
lipu pi jan Tanijel 	Prophetia Danielis
lipu pi jan Joseja 	Prophetia Osee
lipu pi jan Jol 	Prophetia Ioel
lipu pi jan Amos 	Prophetia Amos
lipu pi jan Opatija 	Prophetia Abdiae
lipu pi jan Jona 	Prophetia Ionae
lipu pi jan Mika 	Prophetia Michaeae
lipu pi jan Nawum 	Prophetia Nahum
lipu pi jan Wapakuk 	Prophetia Habacuc
lipu pi jan Sepanija 	Prophetia Sophoniae
lipu pi jan Wakaji 	Prophetia Aggaei
lipu pi jan Sakawija 	Prophetia Zachariae
lipu pi jan Malaki 	Prophetia Malachiae
lipu nanpa wan pi kulupu Makape	Liber I Maccabaeorum
lipu nanpa tu pi kulupu Makape 	Liber II Maccabaeorum
lipu pi wile suli lon lipu Wikipesija

== jan ==
* jan Konpusi
* jan Napoleno Ponapate
* jan Winsen Tan Kowe
== ma ==
* ma Tosi
== toki ==
* toki pona
* toki Epanja
* toki Inli
* toki Tosi
kulupu:lipu lawa lon lipu Wikipesija
lipu pu

anu lipu pi toki pona li lipu tan jan Sonja. ona li pali e lipu lon tenpo sike 2014. lipu li pana e sona pi toki pona. jan li pu la ona li kepeken lipu pu. tenpo open la lipu pu li lon toki Inli. taso jan Sonja li ante pi toki Kanse e ona.
pu la jan Sonja li pana e nasin ona pi toki pona. jan li ken esun e lipu lon lipu Amason.
lipu pu li lipu nanpa wan pi toki pona tan jan Sonja. ona li pali e lipu sin nanpa tu pi toki pona. ni li lipu ku.
==insa pi lipu pu==
lipu li jo e kipisi tu wan. kipisi nanpa wan li pana e sona pi nasin toki. ona li pana e nimi e linja nimi li pana e pali pi ante toki. kipisi nanpa tu la sitelen pi toki pona li lon. sitelen musi lili en toki sona en ante toki pi lipu sewi li lon. kipisi nanpa tu wan li lipu nimi. ona li pana e sona pi toki pona luka e sitelen pona ale. ona li jo e nimi pu ale lon lipu pini.
== toki ante ==
toki ante mute la, lipu pu li lon.
lipu pu pi toki ante
toki 	nimi lawa 	tenpo sike	jan sitelen en jan pi ante toki
toki Inli 	Toki Pona: The Language of Good 	2014 	jan Sonja
toki Kanse 	Toki Pona: la langue du bien 	2016 	jan Sonja
toki Tosi 	Toki Pona: Die Sprache des Guten	2021 	jan Sonja, jan Juli
toki Epelanto	Tokipono: La lingvo de bono 	2022 	jan Sonja, jan Pensa
toki Pasi 	توکی پونا، زبانی با ۱۲۰ کلمه 	2024 	jan Sonja, jan Ali
== o lukin ==
== linja tawa ==
* jan ale li ken lukin e kipisi ni lon lipu pu Inli
* jan ale li ken lukin e kipisi ni lon lipu pu Epelanto
* lipu pu pi toki Pasi
kulupu:toki pona
kulupu:lipu pi toki pona
lipu sewi Pipija

lipu sewi Pipija li lipu sewi pi nasin sewi Kolisu. jan mute mute li jo e lipu sewi ni. jan li pana e ona tawa toki mute mute. jan pi sona toki mute li pali kepeken nimi pi lipu sewi ni.
== toki pona ==
lipu sewi Pipija li suli mute tawa jan pi sona toki. tan ni la jan pi toki pona li pana kin e ona tawa toki ona. jan mute li pali e ni:
=== jan Sami ===
tenpo suno 2006 la jan Sami li kama pali e ni: ona li pana e lipu sewi Pipija tawa toki pona. tenpo wan la ona li pana e lipu nanpa wan pi jan Mose tawa toki pona. tenpo ni la wan pi nanpa luka wan li lon toki pona.
pana toki ona li sama e ni:
 lipu nanpa wan pi jan Mose
 1. tenpo wan la jan sewi Jawe li pali e sewi laso en ma suli.
 2. taso, ma suli li jo e ala. ale li pimeja.
 jan kon pi jan sewi Jawe li sewi pi telo suli.
 3. jan sewi Jawe li toki e: "o suno li wile". suno li kama.
 4. jan sewi Jawe li lukin e suno li pilin: suno li pona.
 jan sewi Jawe li pana e suno sama ala pi kon pimeja.
 5. jan sewi Jawe li pana e nimi pi suno: tenpo suno.
 jan sewi Jawe li pana e nimi pi kon pimeja: tenpo pimeja.
 tenpo ni li tenpo suno nanpa wan.
sina ken lukin e lipu sewi Pipija tan jan Sami lon ni: 1.1, 1.2 & 1.3, 1.4 & 1.5, 1.6
=== jan Stephen Todd Pope ===
jan Stephen Todd Pope li pana e wan ante pi lipu sewi Pipija tawa toki pona. ona li pana e ona tawa lipu sina lon ilo Intene.
pana toki ona li sama e ni:
 ma tomo pi toki nasa
 1. jan ali li kepeken e toki wan sama.
 2. jan li kama tan nasin pi kama suno li kama tawa ma Sinale li awen lon ni.
 3. jan li toki e ni: "o kama! mi mute o pali e kiwen. o seli e ona."
 4. jan mute li toki e ni: "o kama! mi mute o pali e tomo mute e tomo palisa suli.
 sewi pi tomo palisa li lon sewi kon. nimi pi mi mute o kama suli!
 mi wile ala e ni: mi mute li lon ma ante mute."
 5. jan sewi Jawe li kama anpa li lukin e ma tomo e tomo palisa.
 6. jan sewi Jawe li toki e ni:
 jan li lon ma wan li kepeken e toki sama li pali e tomo palisa.
 tenpo ni la ona mute li ken pali e ijo ike mute.
 7. mi wile tawa anpa li wile pakala e toki pi jan mute ni.
 mi wile e ni: jan li sona ala e toki pi jan ante.
 8. jan sewi Jawe li kama e ni:
 jan li lon ma mute li ken ala pali e tomo.
 9. nimi pi ma tomo ni li toki nasa tan ni:
 jan sewi Jawe li pakala e toki pi jan ali.
 tan ma tomo toki nasa la jan sewi Jawe li tawa e jan tawa ma mute.
sina ken lukin e lipu sewi Pipija tan jan Stephen Todd Pope lon ni.
=== jan Oli ===
jan Oli li jan ante li pana kin e wan pi lipu sewi Pipija tawa toki pona.
pana toki ona li sama e ni:
 lipu nanpa wan pi jan Mose
 1. tenpo pini mute mute la jan sewi li pali e sewi e ma.
 2. ma li pakala li pimeja.
 kon pi jan sewi li tawa lon sewi telo.
 3. jan sewi li toki e ni: suno o lon (or: mi wile e suno). suno li lon.
 4. jan sewi li lukin e suno. suno li pona. jan sewi li tu e suno tan pimeja.
 5. jan sewi li pana e nimi "suno" tawa suno e nimi "pimeja" tawa pimeja.
 pimeja en suno li tenpo suno pi nanpa wan.
sina ken lukin e lipu sewi Pipija tan jan Oli lon ni.
sewi Pipija
kulupu:nasin sewi Kolisu
kulupu:lipu ni li tan lipu Panton la o lukin
lipu sewi TaNaKa

lipu sona TaNaKa li lipu sona pi nasin sewi Juta.
lipu ni li insa kin lipu sona pi nasin sewi Kolisu.
lon lipu ni li lawa mute li toki mute lon jan mute.
lipu sona TaNaKa li lon toki Iwisi pi tenpo pini pini.
nimi TaNaKa li lon toki Iwisi la li תנ"ך (SAMPA: tanax).
lon lipu sona TaNaKa li lipu sona ni:
*lipu sona Tora (תורה - toRa) - toki sona
*lipu sona Nepim (נביאים - nevi?im) - jan mute li ken sona e tenpo kama
*lipu sona Katuwim (כתובים - ktuvim) - sitelen toki
lipu sona ni li suli tawa jan mute. jan mute li tawa e lipu sona ni lon toki mute.
lawa pi lipu sona TaNaKa li ni:
lon toki Iwisi: lon sitelen nimi Iwisi en lon SAMPA:
(1) בראשית ברא אלוהים את השמים ואת הארץ
/beReSit baRa elohim et haSamajim ve?et ha?aRets/
(2) והארץ היתה תוהו ובוהו וחושך על פני תהום ורוח אלוהים מרחפת על פני המים
/veha?aRets hajta tohu vavohu veXoSex ?\al pnej tehom veRuaX elohim meRaXefet ?\al pnej hamajim/
(3) ויאמר אלוהים יהי אור ויהי אור
/vajomeR elohim jehi oR vajehi oR/
lon toki pona:
(1) tenpo open la sewi Jawe li pali e kon sewi e ma.
(2) ma li pimeja pi insa ala. kon pi sewi Jawe li tawa lon sewi telo.
(3) sewi Jawe li toki e ni: "suno o lon." suno li lon.
===sina ken lukin tawa:===
*Biblegateway - lipu sona TaNaKa lon toki mute
*Mechon-Mamre - lipu sona TaNaKa lon toki Iwisi
*targumej hatanax - תרגומי התנך - lipu pi TaNaKa lon lipu sona Wikipesija pi toki Iwisi. lipu ni li jo e toki lawa pi lipu TaNaKa lon toki mute. o lukin tawa anpa pi lipu ni tan ni.
kulupu:nasin sewi
kulupu:lipu ni li tan lipu Panton la o lukin
lipu sitelen

lipu sitelen li lipu musi pi leko mute. lipu ni li kepeken e sike toki. nimi pi lipu sitelen pi ma Nijon li . nimi pi lipu sitelen pi ma Kanse anu ma Pesije li . li lon tan lipu sitelen pi ma Mewika.
sitelen:Speech balloon.svg|sike toki
sitelen:Wikipe-tan manga page1.jpg|lipu Manka
sitelen:Pieds Nickeles 5.jpg|lipu Pante Tesine
sitelen:AmericasGreatest3.png|lipu pi jan pona suli wawa
kulupu:lipu
lipu sitelen pi toki pona

2004
LEO
„toki pona li pona tawa mi.“
Wie eine Minimalsprache mit nur 120 Wörtern auskommt
Michael Münch | 09/11/2004
http://archive.li/Xa42D
2008
A4RIA
Saturday, April 26, 2008
Issue 5. Toki Pona
http://web.archive.org/web/20161016074307/http://a4ria.blogspot.be/2008/04/issue-5-toki-pona.html
kulupu:lipu ni li tan lipu Panton la o lukin
lipu sona Pitanika

li lipu sona suli pi sona mute lon toki Inli. kon pi nimi Encyclopædia Britannica li "lipu sona suli pi ma Piten". lipu sona ni li tan sona suli lon toki Inli. tenpo open la, ona li pali lon tenpo sike nanpa 1768. tenpo mute la, lipu sin Pitanika li kama. tenpo ni la, lipu sin Pitanika li pana lon linluwi taso.
==nimi tawa==
*lipu ilo lawa pi lipu sona Pitanika
kulupu:lipu sona
lipu sona pi sike ijo

lipu sona pi sike ijo li nasin pi pana sona pi mute pi wan ijo Atomo pi ijo. nanpa sama pi wan ijo Atomo la, ijo li jo e nanpa sama pi wan Poton (toki Inli:Proton) lon insa. kin la, lipu sona ni li pana sona pi nanpa en sitelen en nasin sike pi ijo.
== lipu sona pi sike ijo ==
==tenpo pini==
tenpo sike suno 1869 la, li pali e lipu ni. ona li pali e ni tawa toki kama pi seli sin. ijo 94 pi ken ala kipisi li lon ma lete. tan 95 tawa 118 la taso jan li pali insa ma pali sona.
kulupu:nasin sona
kulupu:lipu ni li tan lipu Panton la o lukin
lipu sona pi toki pona

lipu sona pi toki pona li lipu sama lipu ni. lipu sona pi toki pona li pona li ken pana e sona mute (tenpo ni la lipu sona pi nanpa li lon).
lipu li ike tawa sina la sina ken ante e ona. o pilin e poki "o ante." jan ale li ken ante e lipu ale!
ken la sina sona e ni: tenpo pini la lipu sona ni li lon lipu sona Wikipesija. kulupu Wikimesija li wile tawa e ona tawa lipu Wikija. lipu sona ni li lon lipu Wikija lon tenpo pini mute. taso ona li lon lipu ni lon tenpo ni a!
kulupu:lipu sona
sona pi toki pona
lipu su

lipu su li kulupu lipu pi jan Sonja. sike suno nanpa 2024 la sike mun nanpa tu la suno nanpa tu wan la ona li pana e lipu nanpa wan. ona li kepeken sitelen pona. tenpo lon la lipu wan taso li lon. taso jan Sonja li wile pali e lipu mute lon tenpo kama.
== nimi ==
tenpo pini la jan Sonja li toki e ni: ona li wile kepeken nimi "su". nimi ni ante li nimi "ju" li nimi "u" li nimi "lu" li nimi "nu".
== lipu nanpa wan ==
nimi lawa pi lipu nanpa wan li "jan Osu pi wawa nasa". ona li open tan lon toki Inli. toki Inli la, nimi lawa ona li "The Wonderful Wizard of Oz". jan li ken esun e lipu pi jan Osu lon lipu ni.
== o lukin ==
* lipu su lon lipu Amazon
== tan sona ==
kulupu:toki pona
kulupu:lipu pi toki pona
kulupu:nimi pi pu ala
kulupu:lipu
lipu tenpo

lipu tenpo li lipu pi toki pona. jan mute li pali e ona. jan li pana e ona lon lipu liputenpo.org.
jan li open e ona lon tenpo mun nanpa wan pi tenpo sike tuhttps://liputenpo.org/lipu-tenpo-nanpa-akesi/. tenpo mun ale la, kulupu pi lipu tenpo li pana e lipu tenpo sin. 
lawa pi nanpa ISSN pi lipu tenpo li lon ma Juke - taso, lipu tenpo li lon ala ma ale. 
jan pi lipu tenpo li open e kulupu lawa (lipu tenpo V.) lon ma tomo Mase lon ma Netelan. 
== jan ==
jan lawa tu pi lipu tenpo li jan Sonatan, li jan Alonola. tenpo pini la, jan Eli li jan lawa kin. jan Simo li pali e sitelen sinpin pi lipu tenpo. jan Peja en jan Alonola li lawa e lipu linluwi pi lipu tenpo. toki la, jan Alonola en jan Ke Tami en kapesi (anu jan) Pake li suli. sitelen la, jan Alonola en jan Ke Tami li pali e sitelen mute. "kijetesantakalu o!" (tan jan Ke Tami) li lon lipu tenpo. 
== nanpa ==
kulupu pi lipu tenpo li nanpa ala e lipu ona kepeken nanpa pu. ona li nanpa e ona kepeken nimi. jan lawa pi lipu tenpo li wile e ni: nimi nanpa li sama ijo lon lipu tenpo ni.
== sona musi ==
jan Simo li pali e sitelen sinpin ale pi lipu tenpo. taso jan Ke Tami li pali e sitelen sinpin pi lipu tenpo nanpa mama.
== lipu ale ==
# lipu tenpo nanpa akesi 
# lipu tenpo nanpa munhttps://liputenpo.org/lipu-tenpo-nanpa-mun/
# lipu tenpo nanpa sowelihttps://liputenpo.org/lipu-tenpo-nanpa-soweli/
# lipu tenpo nanpa kasihttps://liputenpo.org/lipu-tenpo-nanpa-kasi/
#lipu tenpo nanpa panhttps://liputenpo.org/lipu-tenpo-nanpa-pan/
#lipu tenpo nanpa sunohttps://liputenpo.org/lipu-tenpo-nanpa-suno/
#lipu tenpo nanpa kulehttps://liputenpo.org/lipu-tenpo-nanpa-kule/
#lipu tenpo nanpa tokihttps://liputenpo.org/lipu-tenpo-nanpa-toki/
#lipu tenpo nanpa molihttps://liputenpo.org/lipu-tenpo-nanpa-moli/
#lipu tenpo nanpa letehttps://liputenpo.org/lipu-tenpo-nanpa-lete/
#lipu tenpo nanpa walohttps://liputenpo.org/lipu-tenpo-nanpa-walo/
#lipu tenpo nanpa nimihttps://liputenpo.org/lipu-tenpo-nanpa-nimi/
#lipu tenpo nanpa pipihttps://liputenpo.org/lipu-tenpo-nanpa-pipi/
#lipu tenpo nanpa selihttps://liputenpo.org/lipu-tenpo-nanpa-seli/
#lipu tenpo nanpa mokuhttps://liputenpo.org/lipu-tenpo-nanpa-moku/
#lipu tenpo nanpa kulupuhttps://liputenpo.org/lipu-tenpo-nanpa-kulupu/
#lipu tenpo nanpa musihttps://liputenpo.org/lipu-tenpo-nanpa-musi/
#lipu tenpo nanpa tuhttps://liputenpo.org/lipu-tenpo-nanpa-tu/
#lipu tenpo nanpa mamahttps://liputenpo.org/lipu-tenpo-nanpa-mama/
#lipu tenpo nanpa nasinhttps://liputenpo.org/lipu-tenpo-nanpa-nasin/
#lipu tenpo nanpa mahttps://liputenpo.org/lipu-tenpo-nanpa-ma/
===lipu pi musi taso===
*lipu tenpo nanpa alahttps://liputenpo.org/lipu-tenpo-nanpa-ala/
*lipu tenpo nanpa kijetesantakaluhttps://liputenpo.org/nanpa-kijetesantakalu/
*kati titi tu lilihttps://liputenpo.org/kati-tiki-tu-lili/ (ona li kepeken tuki tiki)
== sona ni li lon tan lipu ni ==
kulupu:lipu pi toki pona
lipu toki Nikija

lipu lawa pi nasin sewi Kolisu:
 mi sona e ni:
 jan sewi Jawe li wan.
 ona li mama pi wawa ale.
 ona li pali e sewi e ma anpa.
 ona li pali e ijo lukin e ijo lukin ala.
 
 jan Jesu li jan sewi Jawe.
 ona li jan lili lon wan.
 ma li lon ala la, ona li jan mama.
 ona li jan sewi Jawe tan jan sewi Jawe.
 ona li suno tan suno.
 ona li jan sewi lon tan jan sewi lon.
 ona li lon. jan li pali ala e ona.
 ona li ijo wan lon poka mama.
 ijo ale li tan ona.
 ona li kama anpa tan sewi,
 tawa jan mute, tawa pona jan.
 ona li kama sijelo kepeken jan kon sewi, lon jan walo Mawi.
 ona li kama jan.
 ona li kama moli, tawa mi, tan jan Ponsi Pilate.
 ona li pilin ike li pini moli. ona li tawa insa ma.
 tenpo suno nanpa tu wan la, ona li kama sin.
 lipu sewi la, ona li pali.
 ona li tawa sewi laso.
 ona li awen anpa lon poka mama.
 tenpo kama la, ona li kama, lon poka pona!
 ona li toki e pona anu ike, tawa jan lon tawa jan moli.
 tenpo ala la, ma lawa ona li pini.
 
 jan kon sewi li jan sewi Jawe.
 ona li pana e lon.
 ona li kama, tan mama tan jan lili.
 poka mama, poka jan lili la, 
 ona li kama sewi li kama pona sewi.
 tenpo pini la, ona li toki, kepeken jan toki.
 kulupu sewi li wan li sewi tan jan toki pana.
 anpa wan pi telo pona li weka e ike jan.
 mi lukin e kama sin pi jan moli.
 ma kama la, mi lon.
 ni li nasin.
kulupu:nasin sewi Kolisu
lipu toki sin

lipu toki sin li lipu lon lipu Pipija. lipu toki sin li toki e jan Jesu e jan pi nasin Jesu. ni li lipu lili lon lipu toki sin:
lipu lon lipu toki sin
nimi lon toki pona 	nimi lon toki Lasina
toki pi jan Matasijaju 	Evangelium secundum Matthaeum
toki pi jan Maku 	Evangelium secundum Marcum
toki pi jan Luka 	Evangelium secundum Lucam
toki pi jan Jokanan 	Evangelium secundum Ioannem
pali pi jan pi kama sona e jan Jesu 	Actus Apostulorum
lipu tawa kulupu Lomano 	Epistula ad Romanos
lipu nanpa wan tawa kulupu Kolinto 	Epistula ad Corinthios I
lipu nanpa tu tawa kulupu Kolinto 	Epistula ad Corinthios I
lipu tawa kulupu Kalasijo 	Epistula ad Galatos
lipu tawa kulupu Epesiwo 	Epistula ad Ephesios
lipu tawa kulupu Pilipi 	Epistula ad Philippinenses
lipu tawa kulupu Kolose 	Epistula ad Colossenses
lipu nanpa wan tawa kulupu Tesalonika	Epistula ad Thessalonicenses I
lipu nanpa tu tawa kulupu Tesalonika 	Epistula ad Thessalonicenses II
lipu nanpa wan tawa jan Timotejo 	Epistula ad Timotheum I
lipu nanpa tu tawa jan Timotejo 	Epistula ad Timotheum II
lipu tawa Titu 	Epistula ad Titum
lipu tawa Pilemoni 	Epistula ad Philemonem
lipu tawa kulupu Ili 	Epistula ad Hebraeos
lipu tawa jan Jako 	Epistula Iacobi
lipu nanpa wan tawa jan Peto 	Epistula Petri I
lipu nanpa tu tawa jan Peto 	Epistula Petri II
lipu nanpa wan pi jan Jokanan 	Epistula Ioannis I
lipu nanpa tu pi jan Jokanan 	Epistula Ioannis II
lipu nanpa tu wan pi jan Jokanan 	Epistula Ioannis III
lipu pi jan Jejuta 	Epistula Iudae
pana pi jan Jokanan 	Apocalypsis Ioannis Apostoli
kulupu:lipu Pipija
kulupu:nasin sewi Kolisu
loje

loje li kule lawa. ona li kule seli li kule pi telo sijelo.
==sitelen kule==
Ruby_cristal.jpg|kiwen loje
Cherry_Tomatoes.jpg|kili loje
John_Collier_-_red.jpg|sitelen pi meli loje
Vorschriftszeichen_24.svg|sitelen pi nimi "pini"
kulupu:kule
kulupu:loje
kulupu:kule lawa
kulupu:lipu ni li tan lipu Panton la o lukin
luka

luka la ijo li ken pilin li ken pali. sijelo la jan li jo e luka tu. sina ken kepeken e nimi "luka" tawa toki e nanpa 10https://www.seximal.net/tokipona anu nanpa 5https://www.omniglot.com/language/numbers/tokipona.htm.
kulupu:luka
kulupu:sijelo
kulupu:sijelo jan
luka pona

luka pona li toki luka. ona li toki sin li tan toki pona. jan Olipija li pali e ona lon tenpo sike 2021. luka pona li sama toki pona. taso, ona li toki pona luka ala. luka pona li ante kin tawa toki pona.
luka pona li toki pona ala, li toki pona luka ala la, nasin pi luka pona li ante. ni li nasin mute pi luka pona, li nasin ala ale:
* nimi "pi" li ken lon. taso jan li toki kepeken luka pona, li toki ala lon toki lili la, nimi "pi" li ken weka kin.
* nimi "li" en nimi "e" li lon ala. ona tu li weka la, jan li kepeken nimi luka "ni" kepeken tawa pi poka ante.
* toki pona la, toki li sama "ijo li pali e ijo nanpa tu". taso, luka pona la, nimi "pali" li tawa pini; nimi "ijo nanpa tu" li tawa insa.
* luka pona la, nimi mute kin li ante e poka ona.
* nimi li weka la, jan li ken kepeken nasin ni: tawa luka en sinpin nasa en luka pi tawa pi sama pali en tawa lawa.
* nasin nanpa la, mute li ken.
==lipu ante==
lipu pi luka pona - jan li ken kama sona e luka pona lon lipu ni.
kulupu:toki pona
kulupu:toki sin
luka waso

li ilo li pali e kama tawa sewi. waso en tomo tawa kon li jo e luka waso. 
selo sijelo pi luka waso li pali e kama tawa sewi. kama tawa tan kon li suli lon anpa. kin la, kama tawa tan kon li lili lon sewi.
waso en tomo tawa waso en tomo tawa kon pi tawa sike li kepeken nasin ante. tomo tawa la, luka waso li tawa ala. taso, ona li tawa e kon tawa monsi. ni li pali e kama tawa sinpin. tomo tawa kon pi tawa sike li tawa sike e luka ona lon sewi. waso li tawa e luka ona lon poka sijelo ona.
Wing.two.arp.600pix.jpg|luka waso pi tomo tawa waso
PikiWiki Israel 11327 Wildlife and Plants of Israel-Bat-003.jpg|luka waso
Belgium Police 520N (cropped).jpg|tomo tawa kon pi tawa sike
kulupu:ilo
lukin

kepeken lukin anu oko la soweli li ken lukin e ijo. suno li kama lon insa lukin la ona li ken pilin li ken sona e ona. soweli mute li jo e lukin lon sinpin lawa. jan en soweli en waso en akesi en kala li jo e lukin tu. pipi li ken jo e lukin mute.
tenpo pini la soweli li jo e lukin ike. ona li ken lukin taso e suno e pimeja. tenpo ni la lukin soweli li pona. ona li ken lukin e kule.
kulupu:sijelo
kulupu:lipu ni li tan lipu Panton la o lukin